**Харолд 220407**

**Үзілген қарым-қатынасты емдеудің ең жақсы жолы**

**екіншісі**

***"Сонда Петір Исаның қасына жақындап: - Мырза, егер бауырласым маған қарсы күнә жасай берсе, оны неше рет кешіруім керек? Жеті ретке дейін бе? — деп сұрады"***

***(Матай 18:21)***

Ақырында жара жазылады, ол жазылған кезде, таңғышты шешесіз. Сөйтіп, бәрі бітті, солай емес пе? Бірақ көбінесе адамдар эмоционалды түрде жарақат алған кезде, ешқашан жай ғана «таңғышты шеше салмайды». Әйелдер достарына күйеуінің немқұрайлылығы немесе сәтсіздігі туралы айтуды жалғастыра береді. Адамдар бір бағушыдан екінші бағушыға, бір кеңесшіден екінші кеңесшіге, бір қауымнан екінші қауымға, өздерінің шағымдары мен өткен жараларын айтып, ешқашан шешпейтін эмоционалды таңғыштарымен мақтанышпен жүреді.

Қандай отбасыда, қандай жағдайлардың арасында өссеңіз де, сіз ұрысты шешуді және некеңізді, достығыңызды немесе басқа адаммен қарым-қатынасыңызды бұзу қаупін тудыратын мәселелерді шешуді үйрене аласыз. Алғашқы көмек кітабында: «Ашық жарадағы қан ағынын тоқтату үшін тек жұмсақ қысым жасау керек» делінген.

Бір адам досына: «Ағам мен оның отбасы, менің ұлымның тойына келгенін қалаймын», - деді. Досы: «Олар не себеппен келмейтін болды?" деп сұрады. «Ой, біз бір-бірімізбен жылдар бойы сөйлеспей жүрміз» деп түсіндірді. Досы: «Қалай сонда? Неге?» деп таң қалды. Әлгі адам біраз ойланып: «Білесің бе, көп уақыт өтті, мен тіпті неге екенін де білмеймін. Екеуміз жай бір-бірімізбен сөйлесуді қойдық!» деп жауап берді.

"Сенімен деген қарым қатынасым мен үшін тым бағалы. Мені кешірші.» деп айтуға болатын қарапайым сөздер, қаншама қарым қатынасты сақтап қалуға мүмкіндік бере алады.